

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941 e-pasts: info@daugavpils.lv www.daugavpils.lv

**ĀRKĀRTAS SĒDES PROTOKOLS**

Daugavpilī

2020.gada 21.decembrī Nr.53

SĒDE NOTIEK VIDEOKONFERENCES REŽĪMĀ

SĒDE SASAUKTA plkst. 16:00

SĒDI ATKLĀJ plkst. 17:14

SĒDES DARBA KĀRTĪBA:

1. Par apropriācijas pārdali starp pamatbudžeta programmām Daugavpils pilsētas pašvaldības iestādei “ Sociālais dienests”.

2. Par naudas līdzekļu piešķiršanu Daugavpils pilsētas pensionāru sociālās apkalpošanas teritoriālajam centram.

3. Par naudas līdzekļu piešķiršanu Daugavpils pilsētas pašvaldības iestādei “Sociālo pakalpojumu centrs bēriem un jauniešiem “Priedīte””.

SĒDI VADA – Daugavpils pilsētas domes priekšsēdētājs Igors Prelatovs

SĒDĒ PIEDALĀS - 14 Domes deputāti – A.Broks, J.Dukšinskis, A.Elksniņš, A.Gržibovskis,

L.Jankovska, R.Joksts, I.Kokina, V.Kononovs,

N.Kožanova, M.Lavrenovs, J.Lāčplēsis,

I.Prelatovs, H.Soldatjonoka, A.Zdanovskis.

SĒDĒ NEPIEDALĀS - 1 Domes deputāts – R.Eigims – iemesls nav zināms,

SĒDĒ PIEDALĀS - pašvaldības administrācijas darbinieki:

S.Šņepste, M.Dimitrijeva, Ž.Kobzeva, L.Korsaka, R.Golovans,

A.Jemeļjanovs, I.Šalkovskis, E.Upeniece, E.Praņevska

- pašvaldības budžeta iestādes darbinieki:

L.Drozde, L.Smikova, G.Ļipovskaja

SĒDI PROTOKOLĒ - Domes protokolu lietvedības pārzine S.Rimicāne

**1.§ (671)**

**Par apropriācijas pārdali starp pamatbudžeta programmām**

**Daugavpils pilsētas pašvaldības iestādei “ Sociālais dienests”**

**L.Drozde, I.Prelatovs**

Sēdes vadītājs I.Prelatovs lūdz deputātus atbalstīt lēmuma projekta grozījumus, kuri bija atbalstīti ārkārtas Finanšu komitejas sēdē.

Pamatojoties uz likuma „Par pašvaldībām” 21.panta pirmās daļas 2.punktu, Covid-19 infekcijas izplatības pārvaldības likuma 2.panta pirmās daļas 1. un 2.punktu, Ministru kabineta 2020.gada 6.novembra rīkojumu Nr. 655 ”Par ārkārtējās situācijas izsludināšanu”, ņemot vērā straujo Covid-19 infekcijas izplatību Daugavpils pilsētas pašvaldībā un pieaugošo sociālajā nozarē strādājošo darbinieku pārslodzes risku, valstī izsludinātās ārkārtējās situācijas laikā, nodrošinot pašvaldības iedzīvotājiem, kuriem veselības stāvokļa un psihoemocionālā stāvokļa dēļ nepieciešams nodrošināt nepārtrauktu sociālo pakalpojumu un palīdzības klāstu klātienē (t.sk. klientiem sociālos pakalpojumus: aprūpi mājās, aprūpi dienas centrā personās ar garīga rakstura traucējumiem, sociālās rehabilitācijas pakalpojumus vardarbībā cietušām personām krīzes centrā, sociālajā mājā, sociālajā un nakts patversmē un grupu dzīvokļos), atbalstot un motivējot sociālo pakalpojumu un palīdzības sniegšanā tieši iesaistītos sociālā darba speciālistus, sociālos aprūpētājus un citus darbiniekus (viņu pienākumi ir saistīti ar iespējamu inficēšanos ar Covid -19), nosakot piemaksas par darbu ārkārtas situācijas laikā, bez tam, Covid-19 saslimstības pieauguma dēļ Daugavpils pilsētas pašvaldības iestādē “Sociālais dienests” (turpmāk- Dienests) ir akūts sociālo darbinieku trūkums (daudziem ir konstatēta Covid-19 saslimšana un daudziem kā kontaktpersonām ir noteikta karantīna), faktiski tie, kuri neslimo un kuriem nav noteikta karantīna, ikdienā strādā divkāršu slodzi, ņemot vērā Daugavpils pilsētas domes (turpmāk – Domes) Sociālo jautājumu komitejas 2020.gada 21.decembra sēdes atzinumu un Domes Finanšu komitejas 2020.gada 21.decembra sēdes atzinumu, atklāti balsojot: PAR – 14 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils pilsētas pašvaldības iestādes “Sociālais dienests” (reģ.Nr.90001998587, juridiskā adrese: Vienības ielā 8, Daugavpilī, LV 5401) iniciatīvu, nosakot piemaksas 30% apmērā no mēnešalgas par darbu paaugstināta riska apstākļos ārkārtas situācijas laikā sociālo pakalpojumu un palīdzības sniegšanā tieši iesaistītajiem sociālā darba speciālistiem, aprūpētājiem un citiem darbiniekiem, par darbu no 01.12.2020. līdz 31.12.2020., piešķirot finanšu līdzekļus 24142.04 UR apmērā.
2. Veikt apropriācijas pārdali starp Daugavpils pilsētas pašvaldības iestādes “Sociālais dienests” pamatbudžeta programmām:
   1. Samazināt apropriāciju pamatbudžeta programmā “Iestādes darbības nodrošināšana” par 980,00 EUR saskaņā ar 1.pielikumu.
   2. Palielināt apropriāciju pamatbudžeta apakšprogrammā “Nakts patversme” 715,00EUR saskaņā ar 2.pielikumu.
   3. Palielināt apropriāciju pamatbudžeta apakšprogrammā “Ģimenes atbalsta centrs/patversme” 265,00 EUR saskaņā ar 3.pielikumu.

3. Noteikt  piemaksu Daugavpils pilsētas pašvaldības iestādes “Sociālais dienests’’ personālam par darbu paaugstināta riska apstākļos aprūpē iesaistītajam personālam par inficētu klientu un šo klientu kontaktpersonu aprūpi 50 % apmērā pie mēnešalgas  uz valstī izsludināto ārkārtas situācijas laiku.

4.Daugavpils pilsētas pašvaldības iestādei “Sociālais dienests” veikt piemaksas 30% apmērā sociālo pakalpojumu un palīdzības sniegšanā tieši iesaistītajiem sociālā darba speciālistiem un aprūpētājiem par 2020.gada decembri, bet turpmāk līdz Ārkārtas situācijas beigām – 50% apmērā no nostrādātā darba laika un amatalgas par mēnesi.

Pielikumā: 1. Pašvaldības budžeta iestādes „Sociālais dienests” pamatbudžeta programmas “Iestādes darbības nodrošināšana”ieņēmumu un izdevumu tāmes grozījumi 2020.gadam.

2.Pašvaldības budžeta iestādes „Sociālais dienests” pamatbudžeta apakšprogrammas “Nakts patversme”ieņēmumu un izdevumu tāmes grozījumi 2020.gadam.

3.Pašvaldības budžeta iestādes „Sociālais dienests” pamatbudžeta apakšprogrammas “Ģimenes atbalsta centrs/patversme”ieņēmumu un izdevumu tāmes grozījumi 2020.gadam.

**2.§ (672)**

**Par naudas līdzekļu piešķiršanu Daugavpils pilsētas**

**pensionāru sociālās apkalpošanas teritoriālajam centram**

**G.Ļipovskaja, I.Prelatovs**

H.Soldatjonoka lūdz deputātus atbalstīt lēmuma projekta grozījumus, kuri bija atbalstīti ārkārtas Finanšu komitejas sēdē.

Pamatojoties uz likuma „Par pašvaldībām” 21.panta pirmās daļas 2.punktu, Covid-19 infekcijas izplatības pārvaldības likuma 2.panta pirmās daļas 1. un 2.punktu, Ministru kabineta 2020.gada 6.novembra rīkojumu Nr. 655 ”Par ārkārtējās situācijas izsludināšanu”,

ņemot vērā straujo Covid-19 infekcijas izplatību Daugavpils pilsētas pašvaldībā un pieaugošo sociālajā nozarē strādājošo darbinieku pārslodzes risku, valstī izsludinātās ārkārtējās situācijas laikā, nodrošinot pašvaldības iedzīvotājiem, kuriem veselības stāvokļa un psihoemocionālā stāvokļa dēļ nepieciešams nodrošināt sociālo pakalpojumu un palīdzības klāstu klātienē (t.sk. klientiem sociālos pakalpojumus: ilgstošas sociālās aprūpi), atbalstot un motivējot sociālo pakalpojumu un palīdzības sniegšanā tieši iesaistītos speciālistus un sociālos aprūpētājus (viņu pienākumi ir saistīti arī ar iespējamu inficēšanos ar Covid -19), nosakot piemaksas par darbu ārkārtas situācijas laikā, bez tam, Covid-19 saslimstības pieauguma dēļ Daugavpils pilsētas pensionāru sociālās apkalpošanas teritoriālajā centrā (turpmāk - Centrs) ir akūts darbinieku trūkums (daudziem ir konstatēta Covid-19 saslimšana un daudziem kā kontaktpersonām ir noteikta karantīna), faktiski tie, kuri neslimo un kuriem nav noteikta karantīna, ikdienā strādā divkāršu slodzi,

ņemot vērā Daugavpils pilsētas domes (turpmāk – Domes) Sociālo jautājumu komitejas 2020.gada 21.decembra sēdes atzinumu un Domes Finanšu komitejas 2020.gada 21.decembra sēdes atzinumu, atklāti balsojot: PAR – 14 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

## Atbalstīt Daugavpils pilsētas pensionāru sociālās apkalpošanas teritoriālā centra, (reģ.Nr.90000065913, juridiskā adrese: 18.novembra iela 354A, Daugavpils, LV-5413) iniciatīvu, nosakot piemaksas sociālo pakalpojumu un palīdzības sniegšanā tieši iesaistītajiem darbiniekiem, piešķirot finanšu līdzekļus 13 595 EUR(Trīspadsmit tūkstoši pieci simti deviņdesmit pieci *euro)* apmērā.

1. Veikt Daugavpils pensionāru sociālās apkalpošanas teritoriālā centra ieņēmumu un izdevumu tāmes grozījumus 2020.gadam saskaņā ar pielikumu.
2. Apstiprināt Daugavpils pensionāru sociālās apkalpošanas teritoriālā centra tāmi saskaņā ar pielikumu.
3. Daugavpils pilsētas pensionāru sociālās apkalpošanas teritoriālajam centram prēmēt sociālo pakalpojumu un palīdzības sniegšanā iesaistītos sociālā darba speciālistus un aprūpētājus par 2020.gada novembri un veikt piemaksu izmaksu 50% apmērā no nostrādātā laika par 2020.gada decembri un turpmāk līdz Ārkārtas situācijas beigām.

Pielikumā: Daugavpils pensionāru sociālās apkalpošanas teritoriālā centra 2020.gada tāmes

grozījumi.

**3.§ (673)**

**Par naudas līdzekļu piešķiršanu Daugavpils pilsētas pašvaldības iestādei**

**“Sociālo pakalpojumu centrs bēriem un jauniešiem “Priedīte””**

**L.Smikova, I.Prelatovs**

Sēdes vadītājs I.Prelatovs lūdz deputātus atbalstīt lēmuma projekta grozījumus, kuri bija atbalstīti ārkārtas Finanšu komitejas sēdē.

Pamatojoties uz likuma „Par pašvaldībām” 21.panta pirmās daļas 2.punktu, Covid-19 infekcijas izplatības pārvaldības likuma 2.panta pirmās daļas 1. un 2.punktu, Ministru kabineta 2020.gada 6.novembra rīkojumu Nr. 655 ”Par ārkārtējās situācijas izsludināšanu”,

ņemot vērā straujo Covid-19 infekcijas izplatību Daugavpils pilsētas pašvaldībā un pieaugošo sociālajā nozarē strādājošo darbinieku pārslodzes risku, valstī izsludinātās ārkārtējās situācijas laikā, nodrošinot ilgstošas sociālās aprūpes un sociālās rehabilitācijas pakalpojumu un dienas centra pakalpojumu, atbalstot un motivējot sociālo pakalpojumu un palīdzības sniegšanā tieši iesaistītos sociālā darba speciālistus un sociālos aprūpētājus (viņu pienākumi ir saistīti arī ar iespējamu inficēšanos ar Covid -19), nosakot piemaksas par darbu ārkārtas situācijas laikā krīzes grupā nodarbinātajiem, bez tam, Covid-19 saslimstības pieauguma dēļ Daugavpils pilsētas pašvaldības iestādē “Sociālo pakalpojumu centrs bērniem un jauniešiem “Priedīte”” (turpmāk – Bērnu centrs) var rasties sociālā darba veicēju trūkums (jau šobrīd dažiem ir konstatēta Covid-19 saslimšana un dažiem kā kontaktpersonām ir noteikta karantīna), faktiski tie, kuri neslimo un kuriem nav noteikta karantīna, ikdienā strādā papildu slodzi,

ņemot vērā Daugavpils pilsētas domes (turpmāk – Domes) Sociālo jautājumu komitejas 2020.gada 21.decembra sēdes atzinumu un Domes Finanšu komitejas 2020.gada sēdes atzinumu, atklāti balsojot: PAR – 14 (A.Broks, J.Dukšinskis, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Atbalstīt Daugavpils pilsētas pašvaldības iestādes “Sociālo pakalpojumu centrs bērniem un jauniešiem “Priedīte” (reģ.Nr.90010437371, juridiskā adrese: Turaidas ielā 36, Daugavpilī, LV 5417) iniciatīvu, nosakot piemaksas uz ārkārtas situācijas laiku 50% apmērā no mēneša darba samaksas par faktiski nostrādāto darba laiku, sniedzot sociālos pakalpojumus tieši iesaistītajiem sociālā darba speciālistiem un citiem darbiniekiem, piešķirot finanšu līdzekļus 784 EUR apmērā.

2.Piešķirt piemaksām 2020.gadā finanšu līdzekļus 784 EUR apmērā.

3. Apstiprināt Daugavpils pilsētas pašvaldības iestādes “Sociālo pakalpojumu centrs bērniem un jauniešiem “Priedīte” tāmi saskaņā ar pielikumu.

4. Daugavpils pilsētas pašvaldības iestādei “Sociālo pakalpojumu centrs bērniem un jauniešiem “Priedīte” prēmēt sociālo pakalpojumu un palīdzības sniegšanā iesaistītos sociālā darba speciālistus un aprūpētājus par 2020.gada novembri un veikt piemaksu izmaksu 50% apmērā no nostrādātā laika par 2020.gada decembri un turpmāk līdz Ārkārtas situācijas beigām.

Pielikumā: Daugavpils pilsētas pašvaldības iestādes “Sociālo pakalpojumu centrs bērniem un

jauniešiem “Priedīte”” tāme.

Sēdi slēdz plkst. 17.18

Sēdes vadītājs:

Domes priekšsēdētājs *(personiskais paraksts)* I.Prelatovs

Protokoliste *(personiskais paraksts)* S.Rimicāne